195.

Godina 195. (CXCV) bila je redovna godina koja počinje u srijedu u julijanskom kalendaru. U svoje vrijeme je bila poznata kao Godina konzulstva Skrapule i Klemensa (ili, rjeđe, godina 948. Ab urbe condita). Oznaka 195. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

Događaji

 U Kini počinje posljednja (2.) godina Xingping ere dinastije Han.
 Rimski car nagovara Senat da deificira njegovog ubijenog prethodnika Komoda, nastojeći time steći podršku porodice Komodovog oca, popularnog cara Marka Aurelija. U istu svrhu njegov 7-godišnji sin Lucije Septimije Basijan (Karakala) mijenja ime u Marko Aurelije Antonin, te dobija titulu Cezar.
 Koristeći haos nastao građanskim ratom, plemena Xiongnu prelaze Veliki zid te se naseljavaju u kineskoj provinciji Shanxi.
 Godina pet careva: Iako je njihov sizeren Pescenije Niger ubijen, rimske klijentske države u istočnim dijelovima Carstva, a pogotovo u Mezopotamiji, dižu ustanak protiv Septimija Severa, koristeći podršku partskog kralja Vologasa V. Sever je prisiljen otići u Mezopotamiju kako bi se obračunao sa ustanicima.
 Septimije Sever, nastojeći spriječiti buduće ustanke, reorganizuje  provinciju Siriju, tako što je dijeli, a Antiohija, koja je Nigeru pružala podršku, gubi na važnosti. Sirijski gradovi Edessa i Nisibis (u suvremenoj  Turskoj) su anektirane u Carstvo, a Sever tamo postavlja nove rimske kolonije.
 Godina pet careva: Severov suvladar i dotadašnji saveznik Klodije Albin se sa svojim legijama iz Britanije iskrcava u Galiju te tamo počinje masovno regrutiranje novih legionara. Njegova vojska brzo raste na 150.000 ljudi, zbog čega je Sever prisiljen da se hitno iz Mezopotamije vrati u Rim.
 Rimski denar je devalviran od strane Severa, čija kovanica sada u sebi sadrži samo 50% plemenitih metala.

Rođenja
 Wang Su, general kineske države Wei (u. 256)

Smrti
 Fan Chou (pogubio ga Guo Si)
 Huangfu Song, kineski general u službi dinastije Han
 Ze Rong, general pod Tao Qianom
 Zhang Miao (porazio ga Cao Cao) (r. 155)
 Zhu Jun, general (bolest) (r. 149)

 Reference 

 Vanjski linkovi